# torad
## Brezhoneg
### Etimologiezh

    Savet diwar an anv-kadarn tor hag al lostger -ad.

### Anv-kadarn

torad /ˈtoːrat/ gourel (liester : toradoù)
* Pezh zo e-barzh an tor, ar boued zo bet debret
** Hag emañ o klask debri c'hoaz, hag-eñ eun torad ennan. — (Jules Gros, Le trésor du breton parlé Deuxième Partie, 1970, p. 259.)
** Sell ar gazez koz penaoz a zo (ez eus) eun torad enni ! — (Jules Gros, Le trésor du breton parlé Deuxième Partie, 1970, p. 524.)
** Ma c'haz a zo (ez eus) un torad ennan. — (Jules Gros, Le trésor du breton parlé Troisième Partie, 1974, p. 203.)
* Hollad ar re vihan a vez douget ha ganet en ur wech gant parezed ar bronneged
** Ken e welas un hoc'h gouez o tifoupañ er-maez eus ur brouskoad, ur wiz oa kentoc'h, un torad perc'hell bihan war he lerc'h... — (Goulc'han Kervella, Aada ha Narki, Al Liamm, 2008, p. 16.)
* (Dre astenn-ster) (Pemdez) Hollad niverus a vugale eus ar memes tiegezh
** — Ne c'houlennan ket beza pinvidik : gant m'am be peadra da veva va zorrad en o eas a zo a-walc'h... Petra 've red da ober evit se, aotrou ? — (G. MILIN, Gwechall-goz e oa..., Kemper, 1924, p. 86.)
** Yaouankoc'h den e oa Bussière, dimezet hag un torad mat a vugaligoù dezhañ, merc'hed holl war-bouez ur paotr bennak pe zaou. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 74.)
** Nemet ec'h anavezer bugale an toradoù bras dre ma tougont pezhioù dilhad forbuet o breudeur gozh, dilhadoù hag a dalvezo c'hoazh d'ar breur war-lerc'h [...]. — (Pêr-Jakez Heliaz, Marh al lorh, Plon, 1986, p. 197.)

#### Gerioù heñvelster

* kofad (1 ; 2)
* gwizad (2)
* neizhad (2)

#### Rimadell

* Ma Doue benniget ! Pebezh torad filiped ! Triwec’h vi am boa laket Ha naontek filip am eus bet.

#### Troidigezhioù

Boued (1)
* galleg : ventrée
Hollad ar re vihan (2)
* alamaneg : Wurf
* daneg : kuld
* esperanteg : naskitaro
* finneg : poikue , pesue
* galleg : portée
* ido : parturajo
* islandeg : samburi , got , ungi
* lituaneg : vada
* nederlandeg : worp
* portugaleg : ninhada
* roumaneg : pui
* rusianeg : приплод (priplód), помёт (pom'ót), выводок (vývodok)
* saozneg : litter
* serb-kroateg : leglo
* sloveneg : leglo